中，疏湖册科弊五条上之，得俞旨意，着为令。复革汰湖役，饩节省缮修诸费，积四万馀两，归朝廷。未几，摄兵科，寻摄六科，有御史以白金千两致建中家，闻之，驰书戒子，令勉为清白吏子孙，趣还之。在垣知无不言，同官多侧目。当是时朋党议起，东林如李三才、浙如方从哲、齐如赵焕等各持门户交斗，言路多唯阿其间。建中独挺然孤立，期以一身正朝廷，上疏分别三才、从哲、焕及孙丕扬、秦聚奎诸人邪正是非，皆引大义，慷慨披陈，绝去依附。边事兴，经略熊廷弼有边才，中朝党人忌其不附己也，群挤之。建中抗疏力言廷弼才可任，群臣不当以私斗误国事。衆益忌